ผมตื่นขึ้นมาตอนเช้า แล้วก็รูสึกปวดในลำคอ ในหู และบริเวณท้ายทอยมากครับ เวลาขยับตัวหรือขยับหัวก็จะปวดมากขึ้น เวลากลืนน้ำลายยิ่งรู้สึกปวดมากๆ ลองกดๆบริเวณคอก็จะรู้สึกปวดมากขึ้นด้วยครับ โดยที่ก่อนหน้านี้ไม่มีอาการอะไรเลยครับ พอเวลาผ่านไปก็เริ่มปวดน้อยลง แต่ก็ยังปวดในระดับที่ทรมานอยู่ดีครับ อาการแบบนี้เกิดจากสาเหตุอะไรได้บ้างครับ และมีแนวทางรักษาหรือบรรเทาอาการอย่างไรบ้างครับ ;-;
สวัสดีค่ะ อาการปวดในลำคอ หู และท้ายทอยมาก เวลาขยับจะปวดมากขึ้น กดแล้วปวดมากขึ้น อาจจะเกิดจาก ปวดจากกล้ามเนื้อบริเวณศีรษะหรือท้ายทอยตึงตัวจากการใช้งานหรือการเกร็งค้างไว้ผิดท่านานที่สุด มักจะปวดร้าวไปหลายบริเวณดังกล่าวมาได้ พอพักหรือเวลาผ่านไปจะดีขึ้นได้เองสาเหตุอื่นๆเช่น เส้นเอ็นบริเวณดังกล่างตึงตัวร่วมด้วย มีปลายเส้นประสาทอักเสบมักปวดจี๊ดๆร้าวไปตามแนวเส้นประสาท ปวดจากเยื่อหุ้มสมองหรือไขสันหลังอักเสบ มักมีไข้ร่วมด้วย คอแข็งขยับขึ้นลงไม่ได้ ปวดจากไมเกรนมักปวดข้างเดียว ไม่ปวดตุ๊บๆทั้งตัว ไม่ค่อยร้าวมาท้ายทอยจากที่กล่าวมา ควรพักการใช้งาน ฝึกยืดเหยียดกล้ามเนื้อหลังการใช้งานหรือเกร็งค้างท่าใดท่าหนึ่งไว้นานๆกินยาแก้ปวดได้หากปวดมากและควรไปพบแพทย์ถ้าอาการเป็นมากขึ้นเรื่อยๆ กินยาแก้ปวดหรือพักการใช้งานลงแล้วก็ไม่ทุเลา หรือเริ่มมีอาการคอแข็ง มีไข้ อาเจียน หรือปวดจนทำงานไม่ได้เลย